Ministerstvo vnútra Slovenskej republiky

Centrum podpory Banská Bystrica

Ul. 9. mája č. 1, 974 86 Banská Bystrica

Č. p.: CPBB-2022/002047-003

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov)

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky, Centrum podpory Banská Bystrica

Adresa: 9. mája č. 1, 974 86 Banská Bystrica

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Eva Barbeníková

Telefón: +421 961605352

E-mail: eva.barbenikova@minv.sk

URL zverejnenej zákazky: <https://josephine.proebiz.com/sk/tender/29595/summary>

### II. Opis

Názov zákazky:

Preprava ľudských pozostatkov a  ľudských ostatkov na súdnu pitvu, ktoré spadajú

do kompetencie Okresného riaditeľstva Policajného zboru Rimavská Sobota a Okresného riaditeľstva Policajného zboru Revúca.

Spoločný slovník obstarávania (CPV): 98370000-7 Pohrebné a súvisiace služby Rozdelenie predmetu zákazky na časti: Predmet zákazky nie je rozdelený na časti

Hlavné miesto poskytovania služieb:

Ministerstvo vnútra Slovenskej republiky - Krajské riaditeľstvo Policajného zboru v Banskej Bystrici, 9. mája č. 1, Banská Bystrica 974 86, Okresné riaditeľstvo Policajného zboru

Rimavská Sobota, Okresné riaditeľstvo Policajného zboru Revúca

Termín splnenia zákazky: Doba trvania zákazky je do vyčerpania limitu < 10 000 € bez DPH

Opis predmetu zákazky:

Predmetom zákazky je preprava ľudských pozostatkov a ľudských ostatkov, ktoré spadajú

do kompetencie odboru kriminálnej polície Okresného riaditeľstva Policajného zboru

v Rimavskej Sobote a Okresného riaditeľstva Policajného zboru v Revúcej a preprava ľudských pozostatkov zistených pri služobnom výkone policajného orgánu v regióne Rimavská Sobota a Revúca na objednávku. Jedná sa o prevoz ľudských pozostatkov na objednávku Okresného riaditeľstva Policajného zboru Rimavská Sobota a Okresného riaditeľstva Policajného zboru Revúca, poskytovateľ je povinný postupovať v súlade so zákonom NR SR č. 131/2010 Z. z. o pohrebníctve (§ 8 ods. 4 písm. h). Jedná sa o prevoz a uloženie ľudských pozostatkov a ľudských ostatkov do prevádzky disponujúcej mraziacim zariadením vtedy, ak do 14 dní

od vykonania súdnej pitvy nie je možné ľudské pozostatky pochovať v dôsledku konania orgánov činných v trestnom konaní. Predmetom tejto zmluvy je aj prípad, keď je poskytovateľ privolaný na miesto činu a po jeho príchode sa zistí, že nie je nutné telo prevážať na súdno-znaleckú pitvu. V takomto prípade službukonajúci policajt vystaví potvrdenie o tom, kde bol poskytovateľ privolaný, kedy na miesto prišiel a kedy odišiel. Náklady, ktoré poskytovateľovi pri takomto výjazde vzniknú, budú účtované podľa platného cenníka uvedeného v zmluve. Cena za uvedené služby musí byť uvedená ako cena bez DPH, výška DPH a cena s DPH, ak uchádzač nie je platiteľom DPH, na túto skutočnosť v ponuke upozorní. Cena počas trvania zákazky bude pevná a konečná.

### III. predpokladaná hodnota zákazky:

Maximálna predpokladaná hodnota zákazky je < 10 000 € bez DPH

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať

v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.proebiz.com> v položke „Knižnica manuálov a odkazov“. Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“. Každá ponuka, ktorú verejný obstarávateľ prijme v lehote na predkladanie ponúk, v rámci systému JOSEPHINE bude prijatá na vyhodnotenie. Iné miesto na predloženie ponuky ako uvedené v tejto výzve, verejný obstarávateľ neuzná. Ponuky predložené po uplynutí lehoty na predloženie ponúk (pri elektronickom podaní je rozhodujúci serverový čas verejného obstarávateľa), nebudú zaradené do vyhodnotenia.

Lehota na predkladanie ponúk:

Dátum: 25.8.2022

Čas: 12:00 hod.

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>. Pri vkladaní ponuky uchádzači postupujú nasledovne - dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“. V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému [houston@proebiz.com](mailto:houston@proebiz.com) alebo telefonicky na čísle +421 220 255 999.

### V. Podmienky účasti

Verejný obstarávateľ požaduje predložiť:

1. Doklad o oprávnení poskytovať službu (živnostenské oprávnenie alebo výpis

zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača

na dodanie požadovaného predmetu zákazky.

1. Doklad - podpísaný a opečiatkovaný prevádzkový poriadok schválený Regionálnym úradom verejného zdravotníctva.
2. Verejný obstarávateľ nepožaduje predloženie originálu alebo úradne overenej kópie vyššie uvedených dokladov.

### VI. Kritériá vyhodnotenia ponúk

Jediným kritériom na vyhodnotenie ponúk je celková najnižšia cena ako súčet cien za celý predmet obstarávania (súčet cien bod 1. a bod 2. tabuľky). V prípade rovnosti súčtu cien bude rozhodovať ponuka uchádzača s nižšou cenou za 1 km prevozu z miesta výjazdu na miesto určenia (bod 1.). Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

|  |  |  |  |  |
| --- | --- | --- | --- | --- |
| bod | názov služby | cena za úkon  v € bez DPH | DPH 20 % | cena za úkon  v € s DPH |
| 1. | Cena za 1 km (z miesta výjazdu na miesto určenia) |  |  |  |
| 2. | Manipulácia so zosnulým |  |  |  |
|  | Použitie chladiaceho boxu (cena za 1 hod.) |  |  |  |
|  | Použitie mraziaceho boxu (cena za 1 hod.) |  |  |  |
|  | Použitie transportného vaku (cena za 1 ks ) |  |  |  |
|  | Čakacia doba (cena za 1 hod.) |  |  |  |
|  | Dezinfekcia vozidla |  |  |  |
|  | Súčet cien (bod 2.) |  |  |  |
|  | Súčet cien (bod 1. a bod 2.) |  |  |  |

### VII. Podmienky týkajúce sa zmluvy

Výsledkom verejného obstarávania bude zmluva a objednávky na dodanie požadovaného množstva a predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu. Poskytovateľ musí zabezpečiť prepravu ľudských pozostatkov nepretržite počas 24 hodín.

a) Cenová ponuka ostáva v platnosti počas celej doby trvania zákazky - do vyčerpania limitu

predpokladanej hodnoty zákazky a  sú v nej zahrnuté všetky náklady uchádzača.

b) Služba bude objednávaná podľa potrieb verejného obstarávateľa.

c) Dodávka bude realizovaná okamžite po dodaní písomnej objednávky, resp. po telefonickej

výzve príslušného policajta.

d) Preddavok ani zálohová platba sa neposkytuje.

e) Na základe písomne vystavenej objednávky bude vystavená faktúra, ktorú poskytovateľ

vystaví do 10 dní od vykonania služby s minimálne 30 dňovou dobou splatnosti.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Zákazka sa týka projektu financovaného z fondov Európskej únie: NIE

### Postup hodnotenia ponúk:

Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

Dôvody na zrušenie použitého postupu zadávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

- nebude predložená ani jedna ponuka,

- ani jeden uchádzač nesplní podmienky účasti,

- ani jedna z predložených ponúk nebude zodpovedať určeným požiadavkám vo výzve

na predkladanie ponúk,

- ak sa zmenili okolnosti, za ktorých sa vyhlásilo toto verejné obstarávanie.

**Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov a čestné prehlásenie, že mu nebol udelený zákaz účasti vo verejnom obstarávaní (tlačivá sú v prílohe tejto výzvy).**

V Banskej Bystrici, dňa 8. 8. 2022

plk. Mgr. Simona Vanková

riaditeľka

Centra podpory Banská Bystrica